PATVIRTINTA

Kauno „Šilo“ pradinės mokyklos direktorės

2017 m. spalio 4  d. įsakymu Nr. V-97

**RESPUBLIKINĖS METODINĖS PRAKTINĖS KONFERENCIJOS „ETNINĖS KULTŪROS UGDYMO GALIMYBĖS ŠIUOLAIKINĖSE EDUKACINĖSE APLINKOSE“ NUOSTATAI**

**I SKYRIUS**

**BENDROSIOS NUOSTATOS**

1. Šie nuostatai reglamentuoja respublikinės metodinės - praktinės konferencijos „Etninės

kultūros ugdymo galimybės šiuolaikinėse edukacinėse aplinkose“ (toliau – Konferencijos), tikslą ir uždavinius, organizavimo ir dalyvavimo tvarką.

1. Etninė kultūra – visos tautos (etnoso) sukurta, iš kartos į kartą perduodama ir nuolat

atnaujinama kultūros vertybių visuma, padedanti išlaikyti tautinį tapatumą bei savimonę ir etnografinių regionų savitumą.

1. Edukacinė aplinka, tai dinamiška mokymo ir mokymosi erdvė, sukurta ir veikiama

edukatoriaus bei sąlygota edukacinio tikslo, jį atitinkančio turinio bei jo įsisavinimą paremiančių metodų.

1. Taikant šiuolaikinio mokymo metodikas, svarbu, kad pradinių klasių mokiniai suvoktų

lietuvių tautosaką, muzikinį folklorą, kalendorinių švenčių papročius, tradicinius amatus, lietuvių gyvenimo būdą ir pasaulėjautą, gebėtų atlikti pagal amžių tinkamus dainuojamosios, pasakojamosios, smulkiosios tautosakos, liaudies choreografijos ir kt. kūrinius, muzikuoti liaudies instrumentais, apibūdinti tradicinius lietuvių amatus bei kurti, remiantis pateiktais tautodailės pavyzdžiais. Taikant tyrinėjimais grįstas metodikas, mokiniai skatinami stebėti pokyčius gamtoje, siejant juos su senolių išmintimi. Svarbu, kad jaunesnio mokyklinio amžiaus vaikai išsiugdytų nuostatas domėtis etnokultūra bei puoselėti protėvių tradicijas, perimti etnines dorines normas kaip šiandienos gyvenimo ir sugyvenimo pagrindą. Įgyvendinat pradinio ugdymo bendrąsias programas, būtina aptarti gerąją patirtį dėl tautinių tradicijų puoselėjimo ir etninės kultūros programos integracijos, ugdant pradinukus šiuolaikinėse edukacinėse aplinkose, minint Tautinio kostiumo bei Piliakalnių metus

**II SKYRIUS**

**KONFERENCIJOS TIKSLAI IR UŽDAVINIAI**

1. ***Konferencijos tikslas*** – Siekiant šiuolaikiškos ugdymo kokybės bei modernizuojant ugdymo

procesą, apžvelgti tautinės ir etninės kultūros ugdymo galimybes mokykloje, puoselėjant etnokultūros paveldą, derinant su šiuolaikinio gyvenimo tradicijomis.

1. ***Konferencijos uždaviniai:***
	1. Supažindinti su etninės kultūros populiarinimo šiuolaikinėse edukacinėse aplinkose

galimybėmis Lietuvos mokyklose.

* 1. Atskleisti etninės kultūros ugdymo programos integravimo galimybes į pradinių klasių

formalųjį ugdymą ir neformalųjį švietimą.

* 1. Siekti etnokultūrinio ugdymo tęstinumo šiuolaikinėse edukacinėse aplinkose.
	2. Pasidalinti gerąja darbo patirtimi dėl šiuolaikiško etnokultūrinio ugdymo praktinėse

veiklose .

**III SKYRIUS**

**ORGANIZAVIMO TVARKA**

1. Konferencija vyks 2017 m. lapkričio 3 dieną 10:00 val. Kauno „Šilo“ pradinėje mokykloje

(Kariūnų pl. 3, Kaunas). Registracijos pradžia – 9:30 val.

1. Konferencija organizuojama bendradarbiaujant su Lietuvos etninės kultūros ugdytojų

sąjunga (LEKUS), Kauno Tautinės kultūros centru (KTKC), Vytauto Didžiojo ir A. Stulginskio universitetais, Kauno pradinių klasių mokytojų metodinio būrelio Tautinių tradicijų puoselėjimo iniciatyvine kūrybine grupe, Kauno etninės kultūros mokytojų metodiniu būreliu.

1. Konferencijos dalyviai: bendrojo ugdymo mokyklų pradinių klasių ir etninės kultūros

mokytojai ir kiti pedagogai, folkloro ansamblių vadovai, aukštųjų mokyklų dėstytojai, studentai.

1. ***Siūlomos pranešimų - praktinių veiklų temos:***
	1. Etnomuzikavimas;
	2. Folkloras (tautos papročiuose bei šiuolaikinio gyvenimo tradicijose);
	3. Liaudies amatai ir tautodailė;
	4. Tautosaka formaliojo ugdymo ir neformaliojo švietimo veiklose.
2. ***Konferencijos darbo formos:***

10.1. Plenarinis posėdis.

10.2. Vaizdinių pranešimų – praktinių veiklų pristatymai.

10.3. Diskusija.

**IV SKYRIUS**

**DALYVAVIMAS KONFERENCIJOJE**

1. Konferencijos dalyviai ir pranešėjai užpildo registracijos anketą iki 2017 m. spalio 26 d. adresu:

 <https://goo.gl/forms/7jceZjaQfIaXcJ2J3>

1. Vaizdinių pranešimų ir praktinių veiklų autoriai atsiunčia tezes pagal reikalavimus (1 priedas) iki 2017 m. spalio 26 d. el. paštu: grazina.kepezinskiene@gmail.com
2. Plenariniame posėdyje pranešimui pristatyti skiriama iki 15 min., praktinei veiklai pristatyti pasirinktoje grupėje – iki 7 min.
3. Informacija teikiama el. paštu grazina.kepezinskiene@gmail.com arba tel. 867612831 - Gražina Kepežinskienė; 8 67129584 – Roma Svigarienė.

**V SKYRIUS**

**BAIGIAMOSIOS NUOSTATOS**

1. Dalyviams ir pranešėjams bus išduodami KPKC pažymėjimai.
2. Konferencijos pranešimų tezes numatoma išleisti elektroniniu leidiniu.

**KONFERENCIJOS ORGANIZATORIAI:**

*Dileta Tindžiulienė* – Kauno miesto švietimo skyriaus vyriausioji specialistė;

*Alvydas Bakutis* – Kauno pedagogų kvalifikacijos centro metodininkas;

*Rūta Gaidienė* – Kauno „Šilo“ pradinės mokyklos direktorė;

*Roma Svigarienė* – Kauno „Šilo“ pradinės mokyklos direktorės pavaduotoja ugdymui;

*Gražina Kepežinskienė* - Kauno „Šilo“ pradinės mokyklos neformaliojo ugdymo

organizatorė;

*Jolanta Balandienė*- Kauno Milikonių progimnazijos pradinių klasių vyresnioji

 mokytoja, iniciatyvinės kūrybinės grupės ,,Tautinis ir pilietinis ugdymas“ koordinatorė;

*Alvija Freidgeim* – Kauno „Šilo“ pradinės mokyklos muzikos vyresnioji mokytoja;

*Dileta Mieldažienė* – Kauno „Šilo“ pradinės mokyklos pradinių klasių vyresnioji mokytoja;

*Irma Rekuvienė* – Kauno „Šilo“ pradinės mokyklos pradinių klasių mokytoja metodininkė;

*Greta Steponaitienė* - Kauno „Šilo“ pradinės mokyklos pradinių klasių mokytoja

metodininkė;

*Kristina Žemaitienė* – Kauno „Šilo“ pradinės mokyklos pradinių klasių mokytoja

metodininkė;

*Renata Žūtautienė* – Kauno „Šilo“ pradinės mokyklos pradinių klasių vyresnioji

 mokytoja;

1 priedas

**REIKALAVIMAI**

Tezėms:

1. Tezių pavadinimas, autoriaus(-ių) vardas ir pavardė, mokykla (ar kita įstaiga), miestas, kvalifikacinė kategorija arba pedagoginis vardas rašomi eilutės viduryje.

2. Apimtis – 1 puslapis (A4 formatas) iki 350 žodžių.

3. Teksto redaktorius *Microsoft Word*; šriftas *Times New Roman*; 12 dydis; 1,5 eilutės intervalas; paraštės: viršus – 2cm, apačia – 2cm, kairė – 3cm, dešinė – 1cm.